ఎన్టీఆర్ బయోపిక్ అంటూ టాలీవుడ్ ఇండస్ట్రీలో నాలుగు సినిమాలు తెరకెక్కబోతోన్న విషయం తెలిసిందే. మూడు సినిమాలు ఇంకా ప్రీ ప్రొడక్షన్ పనుల్లో ఉండగా కేతిరెడ్డి జగదీశ్వరరెడ్డి దర్శకత్వం చేస్తున్న ‘లక్ష్మీస్ వీరగ్రంథం’ చిత్రం పూజా కార్యక్రమాలు జరుపుకుని రెగ్యులర్ షూటింగ్కి రెడీ కాబోతుంది. అయితే ఈ సినిమాలో లక్ష్మీపార్వతి పాత్ర కోసం నటి వాణీ విశ్వనాధ్ని దర్శకుడు సంప్రదించినట్లుగా వార్తలు వచ్చాయి. ఆ తర్వాత వాణీ విశ్వనాధ్ కూడా ఈ వార్తలు నిజమే అని తెలిపింది. ఆ పాత్రలో నటించడానికి రెడీగా ఉన్నానంటూ కూడా ఆమె తెలిపింది. కానీ లక్ష్మీపార్వతి పాత్ర కోసం దర్శకుడు కేతిరెడ్డి ఓ యంగ్ హీరోయిన్ని తీసుకోబోతున్నాడనే వార్తలు తాజాగా సోషల్ మీడియాలో సంచరిస్తున్నాయి.‘కాటమరాయుడు, ఖైదీ నెంబర్ 150’ చిత్రాలలో స్పెషల్ సాంగ్లలో నర్తించిన రాయ్ లక్ష్మీని ‘లక్ష్మీస్ వీరగ్రంథం’ సినిమాలోని లక్ష్మీపార్వతి పాత్ర కోసం తీసుకున్నారని, ఈ పాత్రలో చేయడానికి ఆమె అంగీకారం తెలిపిందనే వార్తలు తాజాగా వ్యాపించాయి. ప్రస్తుతం రాయ్ లక్ష్మీ నటించిన ‘జూలీ 2’ సినిమా విడుదలకు సిద్ధంగా ఉన్న విషయం తెలిసిందే. మరి వినిపిస్తున్న వార్తలు నిజమే అయితే మాత్రం ఈ ప్రాజెక్ట్ మరింత సంచలనం కానుంది. మరి ఈ వార్తలు ఎంత వరకు నిజమో తెలియాలంటే మాత్రం కేతిరెడ్డి నుండి కబురు రావాల్సిందే.
ntr biopic antuu tollivood industrylo naalugu cinimaalu terakekkabotonna vishayam telisinde. moodu cinimaalu inka pree production panullo undagaa ketireddy jagadeeswarareddy darsakatvam chestunna ‘lakshmis veeragrantham’ chitram poojaa kaaryakramaalu jarupukuni regular shootingki redy kaabotundi. ayithe ee cinemalo lakshmipaarvati paatra kosam nati vaanii vishwanaadhni darsakudu sampradinchinatlugaa vaartalu vachayi. aa tarvaata vaanii vishwanadh kuudaa ee vaartalu nijame ani telipindi. aa paatralo natinchadaaniki redeegaa unnaanantuu kuudaa aame telipindi. cony lakshmipaarvati paatra kosam darsakudu ketireddy oo yang heroinni teesukobotunnadane vaartalu taajaagaa soshal medialo sancharistunnaayi.‘katamarayudu, khaidi nembar 150’ chitraalalo speshal saanglalo nartinchina raay lakshmeeni ‘lakshmis veeragrantham’ cinemaaloni lakshmipaarvati paatra kosam teesukunnaarani, ee paatralo cheyadaaniki aame angeekaaram telipindane vaartalu taajaagaa vyaapinchaayi. prastutam raay lakshmi natinchina ‘juli 2’ sinima vidudalaku siddamgaa unna vishayam telisinde. mari vinipistunna vaartalu nijame ayithe maatram ee praject marinta sanchalanam kaanundi. mari ee vaartalu entha varaku nijamo teliyaalante maatram ketireddy nundi kaburu ravalsinde.